mill-Bord Editorjali Il-pittur Emvin Cremona twieled fil- Belt Valletta fis-27 ta' Mejju 1919. Huwa J ħa l-edukazzjoni tiegħu hawn Malta. Iktar ) tard huwa attenda wkoll l-iskola tal-arti fejn kellu jgħallmuh lil Edward Caruana Dingli u Carmenu Mangion. Huwa mar ikompli jistudja ġewwa Ruma u Pariġi biex jikseb aktar esperjenza fil-qasam tal-arti. Huwa rritorna lura fis-sena 1948. Dan il-pittur /B jibqa' mfakkar ukoll għal diversi disinji għal 62 sett ta' bolol Maltin, fosthom il-bolla li ntużat biex tfakkar Jum l-Indipendenza mill-kolonja Ingliża fis-sena 1964. Huwa miet fid-29 ta' Jannar tas-sena 1987 fl-għomor ta' 67 sena. Għalina l-Għaxqin l-isem ta' Emvin Cremona jibqa' sinonimu mal-knisja ta' raħalna. Kien dan l-artist li fis-snin sittin iddekora s-saqaf tal-korsija kif ukoll is-soqfa tal-kappelluni tar-rużarju u dak tal- agunija. Fis-saqaf tal-korsija dan il-pittur kien pitter tliet kwadri kbar li jippreżentaw, iż-żjara tal-Madonna lil Santa Eliżabetta, it-tħabbira tal-anġlu Gabrijel lil Marija (Lunzjata) u t-twelid tal-Madonna. Fis-saqaf Emvin Cremona 100 sena minn twelidu l tal-kappellun tar-rużarju nsibu l-kwadru l tal-adorazzjoni tas-Slaten Maġi, filwaqt li fis-saqaf tal-kappellun tal-agunija nsibu l-kwadru tat-tieġ ta' Kana, l-ewwel miraklu ta' Ġesti Kristu. Ma' dawn il-kwadri fis- saqaf tal-knisja Għaxqija, pitter ukoll nisa bibliċi kif ukoll Santi Padri tal-knisja. Fuq il-bieb prinċipali tal-knisja, Emvin Cremona pitter ukoll lil Adam u Eva. Dan l-istess artist pitter ukoll f'diversi knejjes oħra fosthom il-Knisja tal-Imsida, dik tal- Furjana kif ukoll is-santwarju tal-Madonna ta' Pinu f'Għawdex. Din il-knisja ta' Ħal Għaxaq tgawdi saqaf ferm sabiħ iddekorat minn dan l-artist tas-seklu għoxrin. Saqaf li jkompli jikkumplimenta mal-bini sabiħ barrokk ta' din il-knisja. Bix-xogħol sabiħ ta' dan l-artist li għamel fil-knisja ta' Ħal Għaxaq, ħalla impatt kbir fejn tidħol l-arti għax ħoloq kuntrast sabiħ ħafna bejn l-arti li kien ipitter hu u l-arti barokka oħra li tinsab fl-istess knisja. Waħda mill-pitturi tas-saqaf, xogħol l-Artist Emvin Cremona